ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
༄༅། ། མངའ་གསོལ་བསམ་དོན་ལྷུན་གྲུབ་བཞུགས།
༄༅། ། ཧཱུཾ་རང་བཞིན་ལྷུན་གྲུབ་བདེ་བ་ཆེན་པོའི་གར། ། མ་འགགས་སྙིང་རྗེའི་ཀློང་
ནས་གསང་གསུམ་གྱི། ། བྱིན་རླབས་འདོད་དགུར་སྩོལ་བའི་དབང་གི་རྒྱལ། ། རྩ་བརྒྱུད་བླ་
མའི་ངོ་བོར་མངའ་གསོལ་ལོ། ། ཤེས་བྱའི་འཁོར་ལོ་ལྷན་སྐྱེས་ཡེ་ཤེས་ངོར། ། སྡོམ་མཛད་
དཔའ་བོ་མི་སྡུག་སྲིན་པོའི་གཟུགས། ། རྣམ་གཉིས་དངོས་གྲུབ་འདོད་པ་འཇོ་བའི་དཔལ། །
ཡི་དམ་ཞི་ཁྲོའི་ངོ་བོར་མངའ་གསོལ་ལོ། ། ཐོགས་མེད་འཕྲིན་ལས་རྣམ་བཞིའི་སྒྱུ་འཕྲུལ་
གྱིས། ། ཕྱོགས་བཅུའི་ཆོས་འཁོར་སྐྱོང་ལ་གཡེལ་མེད་པའི། ། མཐུ་རྩལ་སྟོབས་ལྡན་འདས་
དང་མ་འདས་པའི། ། བསྟན་སྲུང་ཀུན་གྱི་གཙོ་བོར་མངའ་གསོལ་ལོ། ། གནས་གསུམ་
མཁའ་འགྲོ་ཆོས་སྐྱོང་བྱེ་བའི་གཙོ། ། སྣང་སྲིད་སྡེ་བརྒྱད་དྲེགས་པའི་གཙུག་གི་རྒྱན། །
ནག་ཕྱོགས་མི་བསྲུན་གདུག་པའི་སྲོག་གི་གཤེད། ། མཐུ་ལྡན་སྲུང་མའི་དབང་བོར་མངའ་
གསོལ་ལོ། ། ལྔ་བདོའི་དུས་མཐར་བསྟན་གཡོའི་ཆུ་མཚོ་ཀུན། ། མི་ཤེས་རྒུད་པའི་རླབས་
ཀྱིས་ཆེར་འཁྲུགས་ཀྱང་། ། ལྷ་ཁྱོད་མཐུ་སྟོབས་བསྐལ་མེའི་དྲགཤུལ་བཞིན། ། ཟླ་བྲལ་
བདུད་འདུལ་དཔའ་བོར་མངའ་གསོལ་ལོ། ། ཕྱི་ནང་བར་ཆོད་བཟློག་ལ་དུས་མཐའི་
རླུང་། ། མི་མཐུན་བདུད་དཔུང་འཇོམས་ལ་ནམ་མཁའི་ལྕགས། ། དངོས་གྲུབ་གྲུ་ཆར་འབེབས་
པའི་དབྱར་གྱི་སྤྲིན། ། མཚུངས་མེད་གཏན་གྱི་གྲོགས་སུ་མངའ་གསོལ་ལོ། ། སྐྱབས་སུ་
བསྟེན་ན་སྲིད་ཞིའི་འཇིགས་འཕྲོག་ཅིང་། ། གསོལ་བ་བཏབ་ན་དགོས་འདོད་ཡིད་བཞིན་
སྩོལ། ། ལས་ལ་བསྐུལ་ཚེ་བཟློག་མེད་རྣོ་མྱུར་ལྡན། ། རྣལ་འབྱོར་དགྲ་ལྷའི་གཙོ་བོར་
མངའ་གསོལ་ལོ། ། རྣམ་དག་བདེ་སྟོང་ཡེ་ཤེས་དབྱིངས་རུམ་ལས། ། དགྱེས་བསྐྱེད་མཆོད་
62

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
ཚོགས་སྤྲིན་ལྟར་ཉེར་གཏིབས་ནས། ། བླ་མ་ཡི་དམ་རྒྱུད་གསུམ་དྲེགས་པའི་ཚོགས། །
དབྱིངས་སུ་གཉིས་མེད་རིག་པས་མཆོད་བགྱིད་ན། ། སྙིགས་མའི་བརླང་སྤྱོད་སྣ་ཚོགས་
འཐོར་རླུང་གིས། ། སྐུ་གསུང་ཐུགས་གསང་ཆུ་གཏེར་ཆེན་པོ་ནི། ། ཆ་ཤས་ཙམ་ཡང་
འཁྲུགས་པ་མི་མངའ་བར། ། བྱིན་རླབས་ནུས་མཐུའི་རླབས་ཕྲེང་འགྱེད་པར་མཛོད། །
རྣལ་འབྱོར་ལུས་ངག་ཡིད་གསུམ་བྱ་བར་བཅས། ། རླབས་ཆེན་བསྟན་འགྲོའི་དོན་དུ་
བཀོལ་བ་ལ། ། བར་དུ་གཅོད་པའི་ཕྱི་ནང་རྐྱེན་ངན་ཀུན། ། ཁྱོད་ཀྱི་ཐུགས་རྗེས་ལྷག་མེད་
བཟློག་ཏུ་གསོལ། ། དུས་དང་རྣམ་པ་ཀུན་ཏུ་སྐད་ཅིག་ཀྱང་། ། མི་འབྲལ་ཁྱོད་ཀྱི་ཐུགས་རྗེ་
ཉི་མའི་གཟིས། ། རྟག་པར་བསྐྱངས་པས་འཕྲལ་ཡུན་ཆོས་སྲིད་ཀྱི། ། བསམ་དོན་པདྨོའི་
དགའ་ཚལ་བཞད་པར་མཛོད། ། ཅེས་བསྟན་སྲུང་མ་ཧཱ་ཀཱ་ལ་གུར་གྱི་མགོན་པོ་སྲུང་མའི་དབང་བོ་མཐུ་
རྩལ་ཟླ་མེད་དུ་མངའ་གསོལ་བ་འདི་ནི་དགོས་པའི་དབང་གིས། ༧ རོང་པོ་ཆོས་རྗེའི་སྐྱེ་མིང་བས་འཕྲལ་དུ་སྦྱར་
བའོ། །
63